Arete Kerge

Arete Kerge (sünninimi Arete Teemets; sündinud 4. juunil 1985 Tallinnas) on eesti ooperilaulja (sopran).Eesti lavastuste andmebaas. Arete Kerge 

Ta on lõpetanud 2009. aastal Eesti Muusika- ja Teatriakadeemia klassikalise laulu eriala bakalaureuseõppe Nadia Kuremi lauluklassis. 2012. aastal lõpetas ta Roomas Santa Cecilia konservatooriumi magistriõppe Rebecca Bergi lauluklassis.Eesti muusika infokeskus. Arete Kerge 

Ta on laulnud Teatro Lirico Sperimentale di Spoleto teatris, Guardiagrele Ooperifestivalil, Vanemuise teatris Tauno Aintsi lasteooperis „Guugelmuugelpunktkomm“ (2017), Händeli koomilises kantaadis „Ustav süda, sa loodad tühja“ Nargen Opera suvelavastuses (2018) ning teinud kaasa Eesti Muusika- ja Teatriakadeemia ooperistuudio etendustes ning Rahvusooperis Estonia Piret Rips-Laulu lastelavastuses „Imelaps“.

Tunnustus
2010 Marje ja Kuldar Sinki noore laulja preemia
2010 Santa Chiara laulukonkursi (Napoli) esikoht vaimuliku muusika kategooriasSopran Arete Teemets oli võidukas lauljate konkursil Napolis. ERR uudised, 2.07.2010
2011 rahvusvahelise ooperilauljate võistluse Concorso Comunita’ Europea (Spoleto) kolmas koht
2011 Santa Cecilia konservatooriumi parima laulja preemia "Via Vittoria"
2014 rahvusvahelise muusikakonkursi Flame (Pariis) esikoht klassikalise laulu kategooriasEesti ooperilaulja võitis Pariisis esikoha. ERR kultuur, 18.04.2014
2015 Richard Wagneri Ühingu aasta stipendiaat
2024 Eesti Kultuurkapitali helikunsti sihtkapitali aastapreemia (artistlikult eredate ja kunstiliselt kõrgetasemeliste ooperi- ja vokaalsümfooniliste teoste ettekannete eest)

Viited

Kategooria:Eesti ooperilauljad
Kategooria:Eesti Muusika- ja Teatriakadeemia vilistlased
Kategooria:Sündinud 1985